पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। लकड़ी के आड़े-टेढ़े टुकड़े और टूटे कांच के हिस्से कुछ ही वक्त की मेहनत के बाद बन सकते हैं खूबसूरत 3डी म्यूरल। बस इसके लिए चाहिए तो थोड़ा ध्यान और कड़ी मेहनत। जहां तक किसी डिग्री या डिप्लोमा की बात है, उसकी कोई जरूरत नहीं पड़ेगी। क्योंकि बिल्कुल मुफ्त में ये कला सिखाने आए हैं भरत रावल। पुणे के रहने वाले भरत फाइन आर्टिस्ट, स्कल्पटर और आर्किटेक्ट हैं।
1985 में उन्होंने शुरुआत की अपने 3डी म्यूरल कंसेप्ट की जिसमें उन्होंने 2डी पेंटिंग्स और तस्वीरों को 3डी स्कल्पचर के साथ मिलाया। वह खुद को इस आर्ट का आविष्कारक बताते हैं। बुधवार को वह इस प्रफेशनल आर्ट का एक फ्री डेमो देंगे ताकि चंडीगढ़ के लोग भी इस कला को सीख सकें। इस कक्षा में आठ से अस्सी साल के लोग हिस्सा ले सकते हैं। इसी महीने में वह दस दिन की फ्री प्रैक्टिकल ट्रेनिंग भी देंगे। मंगलवार को भरत पहुंचे चंडीगढ़ प्रेस क्लब, सेक्टर-27 जहां उन्होंने इस वर्कशॉप के बारे में बताया।
पिछले पांच-छह सालों से भरत पूरे इंडिया में ऐसी फ्री वर्कशॉप कर रहे हैं। कुल 80 वर्कशॉप में उन्होंने 8000 से भी ज्यादा लोगों को ट्रेनिंग दी है। उन्होंने कहा, 'म्यूरल आर्ट से जुड़ा कोई भी प्रफेशनल कोर्स पूरे इंडिया में नहीं है। इस आर्ट के नाम पर कुछ भी बेचा जाता है। मैं चाहता हूं कि इस कला को ज्यादा से ज्यादा लोगों तक पहुंचा दूं ताकि मेरा पैशन भी पूरा हो जाए और लोगों की जरूरत भी। भरत की वर्कशॉप में ज्यादातर वो लोग होते हैं जो हॉबी के नाम पर लोगों को आर्ट सिखाते हैं। इस वर्कशॉप के लिए वह किसी से कुछ भी चार्ज नहीं करते पर दो-तीन हजार रुपए का मटीरियल का खर्च हर किसी को देना पड़ता है। बताते हैं, 'जो कुछ भी मेरे स्टूडेंट्स बनाते हैं, वह अपने साथ ले जा सकते हैं।
वह उनका खुद के हाथों बनाया नमूना होगा जिसे वह सभी को दिखा सकते हैं। जहां तक औजारों की बात है, ये म्यूरल पुरानी चीजों को इस्तेमाल करके बनाए जा सकते हैं। भरत एक बिजनेस फैमिली से हैं। पर उनके पिता नीडल क्राफ्ट के शौकीन थे और रॉ मटीरियल सप्लाई करते थे। उन्होंने ही भरत को ये सीख दी थी कि मटीरियल के साथ-साथ लोगों को टेक्नीक भी दो तो सबका फायदा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn